ขนมปังขิง - วิกิพีเดีย

# ขนมปังขิง

### จากวิกิพีเดีย สารานุกรมเสรี

ขนมปังขิง
บ้านขนมปังขิง

ขนมปังขิง {ภาษาอังกฤษ:Gingerbread} เป็นขนมอย่างหนึ่ง ทำเป็นรูปเค้กหรือคุกกี้ โดยมีรสชาติของขิงโดดเด่นกว่ารสอื่นๆ

ขนมปังขิงที่เป็นคุกกี้นั้น ทำเป็นคุกกี้กรอบ บางๆ (ภาษาอังกฤษเรียกว่าginger snap) หรือเป็นคุกกี้ที่นุ่มกว่า คล้ายกับขนม Lebkuchen ของเยอรมัน คุกกี้ขนมปังขิงนั้นมักจะทำเป็นรูปร่างต่างๆ โดยเฉพาะรูปมนุษย์ขนมปังขิง (gingerbread man)

มีการใช้แป้งทำเป็น "บ้านขนมปังขิง" (gingerbread house) อย่างบ้านแม่มดในนิทานปรัมปราของตะวันตก ซึ่งมักจะประดับประดาด้วยขนมขบเคี้ยวหลากหลายรส และน้ำตาลไอซิ่ง พบเห็นได้มากในเทศกาลคริสต์มาส

นอกจากนี้ยังมีการใช้แป้งต้มปั้นเป็นตุ๊กตา หรือรูปต่างๆ โดยมีหลายเมืองในยุโรป ที่ถือว่าเป็นศูนย์กลางของการปั้นตุ๊กตาขนมปังเช่นนี้ ทั้งยังมีการปั้นตุ๊กตาขนมปังขิงเป็นการเล่าเหตุการณ์ในปัจจุบัน เช่น ปั้นเป็นกษัตริย์องค์ใหม่ พระราชินีองค์ใหม่ เป็นต้น ผู้ที่สนใจสามารถชมตุ๊กตาขนมปังขิงได้ในพิพิธภัณฑ์ชาติพันธุ์วรรณา (Ethnographic Museum) ในเมือง Toruń ประเทศโปแลนด์ และพิพิธภัณฑ์ขนมปัง (Bread Museum) ในเมืองอูลม์ ประเทศเยอรมนี

สำหรับขนมปังขิงแบบเค้กนั้น ตัวขนมนั้นมักจะเป็นเค้กปรุงรสด้วยเครื่องเทศ มีน้ำตาลเคี่ยว บางตำรับเติมมัสตาร์ด พริกไทยดำ ลูกเกด ถั่ว และเครื่องเทศปรุงรส หรือส่วนผสมอื่นๆ ในแป้งด้วย

## [แก้] คำศัพท์

คำว่าขนมปังขิงในภาษาไทยนั้น เป็นการแปลมาจาก gingerbread ในภาษาอังกฤษนั่นเอง และคำอังกฤษเอง ก็มาจากคำศัพท์ภาษาละติน ว่า ซิงจิเบอร์ (zingiber) โดยผ่านภาษาฝรั่งเศสโบราณ จินเจอรบราส (gingebras) ซึ่งหมายถึงขิงที่ผ่านกรรมวิธีถนอมอาหาร จากนั้นจึงมีความหมายเปลี่ยนไป หมายถึงขนมที่ทำด้วยน้ำผึ้ง ผสมเครื่องเทศปรุงรส

นอกจากนี้ คำว่า ขนมปังขิง ยังหมายถึง ลวดลายทางสถาปัตยกรรม ที่นิยมใช้ประดับประดาเรือนไม้ เรียกว่า ลายขนมปังขิง อันเป็นศิลปะการประดับตกแต่งบ้านเรือนสมัยวิกตอเรียของอังกฤษ

## [แก้] บ้านขนมปังขิง

ในเมืองไทย มีบ้านโบราณหลายแห่งที่ตกแต่งด้วยลายขนมปังขิง โดยเฉพาะในกรุงเทพมหานคร ซึ่งเคยเป็นแหล่งสถาปัตยกรรมอันหลากหลาย ก็มีบ้านขนมปังขิง ใกล้กับเสาชิงช้า เยื้องๆ ศาลาว่าการกรุงเทพมหานคร มีบ้านหลังหนึ่ง สร้างด้วยสถาปัตยกรรมแบบดังกล่าว และเขียนชื่อเอาไว้ว่า บ้านขนมปังขิง ปัจจุบันกรมศิลปากรได้ขึ้นทะเบียนโบราณสถานเอาไว้

## [แก้] ดูเพิ่ม

- มนุษย์ขนมปังขิง

## [แก้] แหล่งข้อมูลอื่น

- ตำรับขนมปังขิง Godecookery.com
- ตำรับขนมปังขิงโบราณ
- ขนมปังขิง Nürnberg Gingerbread ตำนานและนิทานพื้นบ้าน
- ภาพบ้านขนมปังขิงในกรุงเทพมหานคร
- ถาพฉลุไม้ลายขนมปังขิง

ดึงข้อมูลจาก "http://th.wikipedia.org../../../%E0%B8%82/%E0%B8%99/%E0%B8%A1/%E0%B8%82%E0%B8%99%E0%B8%A1%E0%B8%9B%E0%B8%B1%E0%B8%87%E0%B8%82%E0%B8%B4%E0%B8%87.html".

หมวดหมู่: ขนมปัง | สถาปัตยกรรม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Dansk
- Deutsch
- English
- Français
- 日本語
- Polski
- Suomi
- Svenska